

I. évf. 8. szám **Évközi 30. vasárnap** 2020. október 25.

**Temetővel kapcsolatos névtelen levél**

Az alábbi levél érkezett a berceli plébániára. A levelet változatlan formában közöljük:

„Tisztelt Robi atya!

A temetőben tűrhetetlen állapot uralkodik. Ez a hely mindenki számára egy kegyhely, és mindenkinek az egész falunak szerettei nyugszanak ott. Mégis tűrhetetlen, hogy egyes emberek még is képtelenek a sírokról ellopni a vázákat, a vázákból a betéteket, a krizantinal tele cserepeket, és ki is öntik belőle, a virágot és elviszik a cserepet, aztán rájön a szükséglet, és a sír közepén végzi el. Aztán tyúktojást is ültet a sír közepére. Eddig ráfogtuk a cigányokra, de most már nincsenek cigányok? Milyen katolikus ember az aki ilyesmire képes? Virágcserepet, vázát, váza betétet lehet minden virágárusnál kapni! Vagytalán nincs rá pénze? Majd jön a Mindenszentek és a halottak napja a szeretteinkre vett, nagy vásárolt mécsest is el fogja lopni? Atya legyenszives kihirdetni a templomba, vagy a kábel TV-én! Hogy mi történik a falu temetőjében. Akinek nem inge ne vegye magára, de ez tűrhetetlen állapot. Köszönettel: A károsult. Ez rendszeres.”

Szíves elnézést kérünk a terminológiáért, illetve a felkavaró kijelentésekért. Sajnos a levél írója semmilyen utalást nem tett rá melyik temetőre vonatkozik a levele, így levonjuk a konzekvenciákat, de érdemi facilitációt nem tudunk nyújtani. Tisztelettel kérjük, hogy máskor konkrétabban fogalmazzák meg melyik helyszínről, egyházközségről van szó.

**HIRDETÉSEK**

Bercelen a 9. csoport takarít.

Idén is lesz lehetőség szentmise szándékot kérni elhunyt szeretteinkért, hozzátartozóinkért Halottak napja ünnepéhez kapcsolódóan gregorián szentmisesorozat keretében. A templom erre kijelölt helyén találhatnak borítékot a kedves testvérek, melybe november 1-ig elhelyezhetik az elhunytak nevét, illetve a miseadományokat. Ezekre a szándékokra ajánljuk fel a szentmiséket.

**Mi is az a gregorián misesorozat?**

A gregorián misesorozatban az elhunytakért 30, egymást követő napon mutatnak be szentmisét. A hagyomány szerint Isten irgalmas jósága Nagy Szent Gergely pápa (innen a gregorián név) közbenjárására kihozza a tisztítótűzből azt, akikért a szentmisesorozatot bemutatják. A hagyomány szerint ezek a misék nem feltétlenül gyászmisék, vagyis nem követi őket mindig lucernárium, és nem is mindig feketében, de a sorozatnak nem volt szabad megszakadnia.

A **gregorián ének** egyházi egyszólamú, hangszerkíséret nélküli kórus- vagy szóló ének latin nyelven. Jellegzetes dallamai lépcsőzetes felépítésűek vagy kis hangközlépésekkel mozognak, helyenkénti ugrásokkal és többnyire kis hangterjedelműek. Az időszámítás kezdete körül a mediterrán zenekultúrából alakult ki: a görög himnuszokból és a zsidóság zsoltáraiból.

**Teljes búcsú elhunytakért egész november hónapban**

Csak a tisztítótűzben szenvedő lelkek javára fordítható teljes búcsút nyerhet az a hívő, aki november hónapban áhítatos lélekkel temetőt látogat, s legalább lélekben imádkozik az elhunytakért (mind a nyolc napon elnyerhető), aki halottak napján, november 2-án (vagy az ordinárius engedélyével a megelőző vagy következő vasárnapon vagy Mindenszentek napján) templomot vagy kápolnát áhítattal meglátogat, s egy Miatyánkot és egy Hiszekegyet elimádkozik. (A Búcsúk Kézikönyve, Búcsúengedélyek, 29. 1. §.) Akik október végén látogatnak meg temetőt, azok ebben a búcsúban nem részesülhetnek, ezért érdemes a temető látogatásokat Mindenszentek utánra tervezni.

2020.10.20-án került megrendezésre a Szécsényi esperesi kerület esperesi koronája. Mivel Főtisztelendő Horváth Bertalan atya a kerület korábbi szenátora másik esperesi kerületbe kapott dispozíciót, így a papi szenátusba delegált személy választását is megtartották Balassagyarmaton. A teljesen érvényes szavazás eredményeként több mint ¾-es többséggel Hulitka Róbert plébánost választották az egyházmegyei papi szenátus (lat. consilium presbyterale) tagjának, vagy más terminológiával szenátorának, aki megköszönve a bizalmat a megtisztelő szolgálatot elfogadta.

2020.10.26. H 17:00 Szentmise a Szécsénkei Templomban

2020.10.30. P 17:00 Szentmise a Berceli Templomban Elh. Kiss Lajos fia Kiss József és elhunyt családtagokért

2020.10.31. Sz 17:00 Szentmise a Berceli Templomban

**2020.11.01. V 08:30 Szentmise a Berceli Templomban**

**Minden- 10:30 Szentmise a Becskei Templomban**

**szentek 10:30 Igeliturgia a Galgagutai Templomban**

**ünnepe 12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban**

 13:00 Temetői szertartás és sírszentelés a szécsénkei egyházi temetőben

 14:30 Temetői szertartás és sírszentelés a becskei egyházi temetőben

 16:00 Temetői szertartás és sírszentelés a berceli egyházi temetőben

**2020.11.02. V 16:00 Temetői szertartás** és sírszentelés **az önkormányzat**

 **tulajdonában lévő katolikus temetőben**

**Halottak 17:00 Szentmise a Galgagutai Templomban**

**napja 17:00 Igeliturgia a Becskei Templomban**

 **18:30 Szentmise a Berceli Templomban**

**2020.11.03 H 16:00** Temetői szertartás és sírszentelés a nógrádkövesdi egyházi (fenti)

 temetőben

 17:00 Szentmise a Nógrádkövesdi Templomban

**2020.11.06. P 17:00 Szentmise a Berceli Templomban**

**2020.11.07. Sz 15:30 Szentmise a Vanyarci Templomban**

**2020.11.08. V 08:30 Szentmise a Berceli Templomban**

 **10:30 Szentmise a Galgagutai Templomban**

 **10:30 Igeliturgia a Becskei Templomban**

 **12:00 Igeliturgia a Szécsénkei Templomban**

 **12:00 Szentmise a Nógrádkövesdi Templomban**

**A COVID-19 pandémia elmúlásáig az időpontok változtatásának jogát fenntartjuk!**

Amennyiben a járványügyi előírások miatt a szertartásvégző nem tud jelen lenni a szertartáson, a hívek közös imádságot, lehetőleg igeliturgiát tartsanak a templomban. Az igeliturgiákat lehetőleg akolitus végezze, illetve imádkozzunk papi és szerzetesi hivatásokért!

Római Katolikus Plébánia 2693 Becske Ady Endre utca 4.

tel: 0630/455-3287 web: <http://becske.vaciegyhazmegye.hu>, e-mail: becske@vacem.hu

Bankszámlaszám: 10700323-68589817-51100005